A BIZOTTSÁG 1687/2004/EK RENDELETE
(2004. szeptember 28.)
az Indiai Köztársaságból származó textil- és ruhaipari termékek kvótái közötti átcsoportosítások engedélyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendeletre (1) és különösen annak 7. cikkére,
mivel:
(1)
Az 1994. december 31-én parafált, az Európai Közösség és az Indiai Köztársaság között a textiltermékek piacra jutására vonatkozó szabályokról szóló egyetértési megállapodás (2) előírja, hogy az India által benyújtott, ún. kivételes rugalmasságra vonatkozó egyes kérelmeket kedvező elbánásban kell részesíteni.
(2)
Az Indiai Köztársaság 2004. június 8-án kvóták közti átcsoportosítást kérelmezett.
(3)
Az Indiai Köztársaság által kérelmezett átcsoportosítások a 3030/93/EGK rendelet 7. cikkében és VIII. mellékletének 9. oszlopában található rugalmassági rendelkezések határértékei közé esnek.
(4)
A kérelmet helyénvaló engedélyezni.
(5)
E rendeletnek a megjelenést követő napon történő életbelépése azért kívánatos, mert így a gazdasági szereplők a lehető leghamarabb élvezhetik az általa nyújtott előnyöket.
(6)
Az e rendeletben előírt intézkedések összhangban vannak a 3030/93/EGK rendelet 17. cikkében említett, textiltermékekkel foglalkozó bizottság véleményével,
ELFOGADTA EZT A RENDELETET:
1. cikk
Az Indiai Köztársaságból származó textilipari termékek mennyiségi kvótái közötti átcsoportosítások a 2004-es kvótaévre a mellékletnek megfelelően engedélyezésre kerülnek.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. szeptember 28-án.